# CSENGŐD KÖZSÉG POLGÁRMESTERE

**ELŐTERJESZTÉS**

(a Képviselő-testület 2018. május 29-ei ülésére)

### TÁRGY: 2017. ÉVI BELSŐ ELLENŐRI JELENTÉS MEGVITATÁSA

Az államháztartásról szóló 2011. évi CXCV. törvénynek (továbbiakban: Áht.), valamint a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendeletnek (továbbiakban: Bkr.) megfelelően a közpénzek felhasználásában résztvevő költségvetési szervek kötelesek belső ellenőrzési rendszert működtetni abból a célból, hogy a szervezet vezetője számára bizonyosságot nyújtsanak az általa kiépített és működtetett pénzügyi irányítási és kontroll rendszerek megfelelőségét illetően.

# Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 119. § (3) bekezdése szerint a jegyző köteles - a jogszabályok alapján meghatározott - belső kontrollrendszert működtetni, amely biztosítja a helyi önkormányzat rendelkezésére álló források szabályszerű, gazdaságos, hatékony és eredményes felhasználását.

# Az Mötv. 119.§ (4) bekezdése alapján a jegyző köteles gondoskodni - a belső kontrollrendszeren belül - a belső ellenőrzés működtetéséről az államháztartásért felelős miniszter által közzétett módszertani útmutatók és a nemzetközi belső ellenőrzési standardok figyelembevételével. A helyi önkormányzat belső ellenőrzése keretében gondoskodni kell a felügyelt költségvetési szervek ellenőrzéséről is.

Az Mötv-nek, az Áht-nak, valamint a Bkr-nek megfelelően feladat kiszervezésével gondoskodik a belső ellenőrzési feladatok ellátásáról. A belső ellenőrzési feladatokat a Vincent Auditor Számviteli Szolgáltató és Tanácsadó Kft. (2373 Dabas, Tavasz utca 3, képviselő: Lisztes Károly) végzi.

A Bkr. 49. § (3a) bekezdése szerint a polgármester a tárgyévre vonatkozó éves ellenőrzési jelentést, valamint a helyi önkormányzat felügyelete alá tartozó költségvetési szervek éves ellenőrzési jelentései alapján készített éves összefoglaló ellenőrzési jelentést - a tárgyévet követően, a zárszámadási rendelettervezettel egyidejűleg - a képviselő-testület elé terjeszti jóváhagyásra.

A Képviselő-testület a . (XII..) Kt. határozattal és a a . (XII..) Kt. határozattal jóváhagyta 2017. évi a belső ellenőrzési tervet. A belső ellenőrzés tárgyát képezte a

* **2016. évi beszámoló mérlegét alátámasztó analitikus nyilvántartások megfelelőségének ellenőrzése,**
* **2016. évi iparűzési adó bevallások ellenőrzés.**
* **A közfoglalkoztatás ellenőrzése,**
* **Belső kontrollrendszer kialakításának ellenőrzéséről, kiemelten a kontrollkörnyezet keretében kialakítandó szabályzatok megfelelősége,**
* **Csengőd Község Önkormányzata vonatkozásában a pénztárbizonylatok és a banki utalásokhoz tartozó bizonylatok ellenőrzése,**
* **Csengődi Napközi Otthonos Óvoda és Csengőd Község Önkormányzatának Família Szociális Alapszolgáltatási Központja vonatkozásában a közalkalmazottak besorolásának ellenőrzése,**
* **Csengődi Napközi Otthonos Óvoda és Csengőd Község Önkormányzatának Família Szociális Alapszolgáltatási Központja vonatkozásában a munkaköri leírások ellenőrzése,**
* **Csengődi Polgármesteri Hivatal vonatkozásában a munkaerő-gazdálkodás,**
* **Egyes szociális és gyermekjóléti feladatok támogatása igénylésének/elszámolásának ellenőrzéséről,**
* **Képviselő-testületi határozatok ellenőrzése,**

.

A belső ellenőrzési feladat elvégzése megtörtént. A belső ellenőri jelentés az előterjesztés mellékletét képezi.

A fentiek alapján javaslom, hogy a Képviselő-testületet az Önkormányzat 2016. évi belső ellenőrzéséről szóló éves összefoglaló ellenőrzési jelentést hagyja jóvá.

**C s e n g ő d, 2018. május 25.**

**Lajter Ferenc sk.**

polgármester

#### HATÁROZAT-JAVASLAT

Csengőd Község Önkormányzatának Képviselő-testülete - a határozat-tervezet mellékletét képező - az Önkormányzat 2017. évi belső ellenőrzéséről szóló éves összefoglaló ellenőrzési jelentést jóváhagyja.

**Határidő:** azonnal

**Felelős:** polgármester